Downloaded from YTS.BZ
Official YIFY movies site: YTS.BZ
Az életem során számtalan csodálatosan helyen fordultam meg.
Rengeteg lenyűgöző lénnyel találkoztam.
De van, akikkel úgy érzem, különösen mély kapcsolatom alakult ki.
Erejük és lendületük
messze felülmúlja a miénket.
Amikor rájuk nézek,
nem a méretük és az erejük nyűgöz le igazán,
hanem az, hogy milyen intelligenciával és tudatossággal
néznek rám.
Találkozásaink során a csodálat és félelem egyvelege tölt el.
De nem tőlük félek.
Sokkal inkább attól, hogy valamit nem vettünk észre velük kapcsolatosan.
Valami fontosat.
Valami, ami segítene még jobban megérteni, hogy mik és kik ők,
és milyen jelentősége lehet ennek ránk nézve.
DAVID ATTENBOROUGH: GORILLÁK KÖZÖTT
ÉLET A FÖLDÖN
Emlékszem, amikor először találkoztam hegyi gorillákkal.
„1978. január 9-e, hétfő.
Előttünk tornyosul a Virunga-vulkán tökéletes csúcsa.”
RUANDA KELET-AFRIKA
„Megkezdjük a másfél órás emelkedésünket a hegyre.
A közönséges aljnövényzetből lassan magaslati esőerdő lesz.
Hosszú ágú fák, amiket epifiták borítanak.
Zöld, szalagszerű páfrányok
és vékony szálú, sápadt szakállbromélia mindenhol.
Egy kis tisztáson egy nőstényekből és fiatalakból álló csoportot találunk.
Meglepetésemre hagyták, hogy a közelükbe menjek.
Ez elképzelhetetlen lett volna Dian Fossey úttörő munkája nélkül.
Ő együtt élt a gorillákkal,
és így tanulmányozta az életük intim részleteit.”
Követtük Dian utasításait,
ezért a gorillák minket is elfogadtak.
„Megálltam, és mély, torokból jövő morgás hallattam.
Ezzel jeleztem jelenlétemet, és megnyugtattam őket.”
A látásuk, hallásuk és szaglásuk
annyira hasonló a miénkhez, hogy ugyanúgy látják a világot, mint mi.
Ezért ha valahogy elhagyhatnánk az emberi létet
és egy másik lény fantáziával teli világában élhetnénk,
az egy gorillával lehetséges.
Arról nem írtam itt,
hogy az eredeti tervünk nem az volt, hogy egy találkozást örökítsünk meg.
Eredetileg azt akartuk bemutatni, hogy mennyire fontos a hüvelykujj…
A szembefordítható hüvelykujj.
Nem terveztünk kapcsolatot létesíteni.
Csak mesélni akartunk a gorillákról.
Elfordultam. A földön feküdtek. Odafordultam a kamerához.
Hirtelen egy súly nehezedett a lábamra.
Lenéztem, és ott volt a kis Pablo.
PABLO - 3 ÉVES
Nem beszélhettem a szembefordítható hüvelykujjról.
Hátradőltem, és élveztem.
Annyira aranyos volt.
Legszívesebben megölelnéd.
Ez a pillanat maga volt a boldogság.
Sokan úgy tartják, hogy ez a legfontosabb jelenete az egész sorozatnak.
De lehet, hogy a teljes filmes életművemnek.
Több értelem és kölcsönös megértés van
egy gorilla tekintetében, amikor összenézünk,
mint bármilyen más állatéban.
Akkor még nem tudtam, hogy Pablóra milyen hihetetlen élet vár,
és milyen örökséget hagy maga után.
Most lehetőségem nyílik elmesélni Pablo és a leszármazottai történetét,
akik még mindig a Virunga-hegység hegyoldalaiban laknak.
Majdnem 50 évvel később
a Pablo-csoportként ismert gorillacsalád élete
fordulóponthoz ért.
A domináns ezüsthátú és a csoport vezetője Gicurasi.
GICURASI - 27 ÉVES
Ő a hegyoldal egyik legidősebb és legtapasztaltabb gorillája.
Vezetése alatt a Pablo-csoport stabil körülmények között élt.
Ezt a stabilitást a legfontosabb szövetségének köszönheti.
Teta a domináns nőstény.
TETA - 13 ÉVES
A csoport tiszteli és követi őt.
Tetát és Gicurasit
különleges kötelék köti össze.
Gicurasi Teta segítségével
öt hosszú éve irányítja a csoportot.
Ők ennek a gorillacsaládnak a középpontja.
De Gicurasi túl van már a fizikai csúcson.
Mások hatalmi babérokra törnének.
Ubwuzu…
UBWUZU - 17 ÉVES
…egy feltörekvő ezüsthátú.
Óriási,
nagyon erős,
és saját tervei vannak.
Gicurasi egyre erőtlenebb,
Ubwuzu pedig szeretné átvenni a vezetést.
De jelenleg a csoport Teta kölykére koncentrál.
Akárcsak nálunk,
mindenki az újszülött csodájára jár.
Mivel a kicsi alig pár hónapos,
Tetának meg kell védenie,
főleg, amikor bedurvulnak a többiek.
A gorillák életkortól függetlenül szeretnek játszani.
Ez egy remek eszköz új kapcsolatok teremtésére és fenntartására.
De Ubwuzu nem akar játszani.
Őt most Gicurasi érdekli.
Erősebb, mint az idős hím, és megpróbálja megfélemlíteni.
De egy gorillacsoport vezetéséhez nem csak nyers erő kell…
Erről magam is megbizonyosodhattam, évekkel ezelőtt Ruandában.
„A domináns ezüsthátú Beethoven. Nagyjából 30 éves lehet.
Rendkívül agresszív a kiállása.”
Így jött oda. Egy hatalmas állatról beszélünk.
Sokkal nagyobb, mint mi.
Egy mozdulattal bármikor betörheti a fejünket.
Ugyanakkor Beethovennek volt egy másik oldala is,
amire a kis Pablóval való kapcsolata világított rá.
Nem sokkal azután, hogy megismertem, eltűnt az anyja.
Teljesen magára maradt.
Az anyja védelme nélkül egy Pablo-korú gorilla nehezen tud életben maradni.
De aztán valami csodálatos történt.
Beethoven, az óriás ezüsthátú, a szárnyai alá vette.
Igyekezett az anyja helyett gondoskodni róla.
Pablo mindig vele volt.
Megfigyelte Beethovent
és tanult tőle.
Miután Beethoven fiának fogadta,
Pablo egészen kinyílt.
Ez a kapcsolat örökre megváltoztatta Pablo életét.
Akárcsak évekkel ezelőtt,
ma is különböző személyiségű gorillák élnek a Pablo-csoportban.
Az egyik nagyon emlékeztet Pablóra.
UBI - 2 ÉVES
Nem csak külsőre hasonlítanak,
de ugyanolyan bátor és kíváncsi, mint Pablo volt.
De egy bizonyos gorilla láthatóan lenyűgözi.
Imfura.
IMFURA - 14 ÉVES
Imfura nehéz korban van.
A felnőttkor küszöbén áll,
és a hátán már megjelent pár ezüst szőrszál.
De az elméje még mindig fiatal.
A gorillák igazi társasági lények.
Kapcsolatok egész hálózatát üzemeltetik,
és ez befolyásolja a jelenüket és jövőjüket.
Imfurának egyértelműen van egy játékos és gondoskodó oldala.
De a saját méretét és erejét még nem teljesen méri fel.
Ezzel felhívta magára a figyelmet.
Ubwuzu súlyosan megsebesítette Imfurát.
Brutálisnak tűnhet,
de minden ezüsthátúnak van egy erőszakos oldala.
Természetes, hogy Ubwuzu próbálja kiiktatni a vetélytársait.
De Imfura még fiatal.
Nem tudta, hogyan védekezzen.
A Pablo-csoport ébredezik.
3600 méter magasan
a hegyi királyságuk csúcsán tartózkodnak.
Ubwuzu mozgásban van.
Számtalan ezüsthátú uralta már ezt a hegységet.
Ubwuzu készen arra, hogy elfoglalja a helyét.
De a csoportot még meg kell erről győzni,
és Ubwuzu érezhetően egyre frusztráltabb.
Nem az a célja, hogy megijessze őket,
hanem hogy megmutassa, mennyire ijesztő tud lenni,
és mennyire hatékony vezető lenne.
Gicurasi figyeli őt.
De valamiért nem reagál.
Amikor ránézel egy gorillára,
próbálod elképzelni, hogy mire gondolhatnak vagy mit érezhetnek.
Mit akarnak?
Mire készülnek?
Képtelenség megjósolni.
Csak megfigyelni és csodálni tudjuk őket.
Egy dolog azonban biztos.
A méretük ellenére
a gorillák összetettek és érzékeny lények.
Mindegyikük különböző,
és saját, egyedi személyiséggel rendelkezik.
Akárcsak minket,
őket is meghatározzák az élményeik.
A jó
és a rossz.
Imfura sebei gyógyulnak…
de távol tartja magát a csoporttól.
Ebben az életszakaszban
a hím gorillák gyakran elszigetelődnek.
Megesik, hogy a saját családjuk is tart tőlük.
A fiatal hímek, mint Imfura néha elhagyják a csoportjukat,
hogy saját családot alapítsanak.
Máskor nincs más választásuk, kénytelenek távozni.
Vannak más csoportok is.
Imfura nem látja őket,
de hallani hallja őket.
Némelyik csoport sokkal nagyobb és erősebb, mint a Pablo-csoport.
Az ilyen népes csoportoknál, amiben több ezüsthátú is él,
az erőszakos kitörések nem ritkák.
Rendkívül veszélyes lehet Imfura számára,
ha egyedül találkozna az egyik ilyen csoporttal.
Ubwuzu élelmet keres pár családtagjával.
A Pablo-csoport nagyjából 15 kilométeres körzetben mozog.
Ezen a területen különböző növények lelhetők fel,
amik az étrendjük nagy részét teszik ki.
De a gorillák opportunisták.
És Ubwuzu valami mást talált most.
Hangyákat.
Csakhogy ezek vándorhangyák, erőteljes rágókkal.
Harapással védekeznek.
Az izgatottságra mások is felfigyelnek.
A domináns ezüsthátú egyik feladata,
hogy táplálékban gazdag területre terelje a csoportot…
és hogy összetartsa a csapatot.
Ubwuzu egyre befolyásosabb.
Az ezüsthátúak összetett módon kommunikálnak…
és a testbeszédnek kiemelt jelentősége van.
Árulkodó, hogy hová ülnek le, és hogyan mozognak.
Ubwuzu provokálja Gicurasit azzal,
egyenesen felé indul.
A csoport vezetőjeként Gicurasinak a helyére kéne tennie.
De nem csinál semmit.
Teta nagyon figyel.
Az ezüsthátúak közti összetűzések gyakran elmérgesednek.
Ubwuzu támad.
Az ezüsthátúak kétszer akkorák, mint egy felnőtt férfi,
és sokkal erősebbek nála.
A verekedések halálosak is lehetnek.
Ubwuzu nem sérül meg a harcban.
Gicurasinak azonban nyoma veszett.
Gicurasi túlélte a harcot.
De csúnyán megverték.
A fiatalabb hím ledominálta az egész csoport előtt.
Domináns nőstényként
Tetának meg kell mutatnia a csoportnak, kit támogat.
Az idősebb hímmel távozik.
A csoport követi őket.
Öt év vezetés után a csoport Gicurasiban bízik.
Ubwuzut elutasították.
Nem minden ezüsthátú képes vezetni.
A siker kulcsa a személyiségükben rejlik.
Háromévesen ismertem meg Pablót.
Az egyéni személyisége már akkor is jól kirajzolódott.
Miután egy hatalmas ezüsthátú fogadta örökbe,
18 éves korára ő is készen állt arra, hogy vezető legyen.
PABLO - 18 ÉVES
Elindult, hogy saját csoportot alapítson.
Ez lett a Pablo-csoport.
De Pablo nem volt szokványos vezető.
Amikor a saját csoportjából egy rivális ezüsthátú provokálta,
a harc helyett
Pablo inkább szövetséget kötött vele.
Az agressziót együttműködéssel helyettesítették,
és ezzel a csoport egyre erősebb lett.
A csúcson a Pablo-csoportnak 65 tagja volt,
ami a valaha ismert legnagyobb gorillacsoport.
Köztük volt egy fiatal hím, aki egy nap maga is vezetővé válik majd.
Gicurasi.
De most Gicurasi dominanciáját megkérdőjelezték.
Felmerül a kérdés, hogy visszavágjon-e,
vagy inkább megtanul együttműködni Ubwuzuval.
Hiába nyerte meg a harcot Gicurasi ellen,
Ubwuzut továbbra sem ismeri el vezetőjeként a csoport.
Ahogy Teta sem.
A domináns nőstény támogatása nélkül
Ubwuzu sose fogja meggyőzni a csoportot.
De Teta talán meggondolta magát.
Azzal, hogy elhagyja Gicurasit és csatlakozik Ubwuzuhoz,
a támogatásáról biztosítja a fiatal hímet.
Gicurasi félreáll.
A Pablo-csoport tagja Ubwuzu lett.
De ez csak a kezdet.
A hatalom átvétele egy dolog.
A pozícióját meg kell őriznie, és meg kell védenie a többieket.
Új tag érkezik a csoportba,
egy bevándorló nőstény a hegy túloldaláról.
Inyange elhagyta a csoportot, ahol született…
INYANGE - 6 ÉVES
és csatlakozott a Pablo-csoporthoz, hogy saját családot alapíthasson.
Nehéz döntés, amit az ösztönei diktálnak.
Így küszöbölhető ki a beltenyészet.
Saját kapcsolatokat kell kialakítania,
de mivel a Pablo-csoport nem ismeri még őt,
óvatosan kell eljárnia.
Ubwuzu és Gicurasi igyekeznek megszokni az új szerepeiket.
Most, hogy Ubwuzu a vezető,
meg kell tanulnia uralkodni az indulatain.
Gicurasinak pedig mostantól tisztelnie kell Ubwuzu tekintélyét.
A hangulat feszült,
de a testbeszédük bizonyos szintű együttműködést sugall,
amitől a csoport többi tagja láthatóan ellazult.
A szundikáló csoport
gyengéd fizikai kontaktussal
fejezi ki egymás felé az összetartozásukat.
Ezek az egyértelmű intim jelei egy összetartó gorillacsaládnak.
A csoport fiatalabb tagjai alig pihennek.
Ubi már fel is riadt.
Anyját hátrahagyva felfedező körútra indul.
Imfura egy újabb harcból lábadozik.
Mostanra alig van már kapcsolatban a csoporttal.
Úgy tűnik, Ubi Imfura egyetlen barátja.
De valami nem stimmel.
Ubi anyja a közelben van.
Mintha üzenni akarnak Imfurának.
„Hagyd békén a kölykömet!”
Mindenki hátat fordít Imfurának.
Inyange, az újonnan érkezett nőstény,
jó ideje figyeli már a csoportot.
Főleg Tetát.
Domináns nőstényként
a vele való kapcsolat kiemelten fontos Inyangénak.
Ha Teta közel engedi magához Inyangét,
azzal az egész csoportnak üzen.
Úgy tűnik, Teta szívesen fogadja.
Még a kölykét is odaadja Inyange karjaiba.
A fiatal nőstények erre ösztönösen reagálnak.
Felkészíti őket az anyaságra.
Inyange érkezése jól jön
az egész Pablo-csoportnak és Ubwuzunak is.
A Gorillacsaládok mindig gyarapodni akarnak.
Hisz a számokban rejlik az erő.
Inyange érkezése kapóra jön.
Miután átvette a vezetést, Ubwuzu utódokat akar nemzeni.
Az új nőstények érkezésével
amit remélhetőleg új kölykök születése követ,
a csoport gyarapodhat és megerősödhet Ubwuzu vezetése alatt.
Imfura hónapok óta a csoporton kívül él.
Egyedül indul lefelé a hegyről.
A gorillák erdejének határát egy fal jelzi.
Imfura elérte a világuk peremét.
Átlépett az emberi világba.
Ezt a területet több ezer éve lakják emberek.
Ők is a földtől függnek.
A kapcsolat emberek és gorillák között
sosem volt egyszerű.
Amikor közel 50 évvel ezelőtt Ruandában jártam,
a gorillák a kihalás szélén álltak az orvvadászat miatt.
Mindössze 250 gorilla élt már csak a Virunga-hegységben.
Dian Fossey nélkül elképzelhető,
hogy mára nem maradtak volna gorillák.
Amikor az orvvadászok megölték az általa ismert és szeretett gorillákat,
a védelmüknek szentelte az életét.
És ehhez bármit megtett.
A GORILLÁK LEGNAGYOBB BARÁTJA NYUGODJ BÉKÉBEN!
Dian Fossey úttörő gorillamegfigyelései a halála után is folytatódtak.
Az évek során mások is a gorillák segítségére siettek,
Ruanda határain belülről és kívülről.
A gorillák védelme mostanra egyre sikeresebb.
Napjainkban Ruanda gorillapopulációja javarészt helyreállt.
És bár a gorillapopuláció megnőtt,
a hegyek mérete nem változott.
Mit jelent ez Imfurának?
Hová tud menni?
Sok gorilla ugyanazon a területen kénytelen élni.
Ez kihat a viselkedésükre és az egymással kialakított kapcsolataikra.
Imfurát nem látják szívesen a Pablo-csoportban.
Végigjárta a hegyet a csúcsától
a tövéig.
Kezd kifogyni a lehetőségekből.
Elképzelhető, hogy a magányos ezüsthátú sorsa vár rá.
Ők a hegyoldal legkiszámíthatatlanabb állatai.
Ubwuzu vezetőségét nem kérdőjelezik már meg.
A csoport stabil és gyarapszik.
Két új kölyök is született nem rég…
Az egyikük Inyangéé.
Ő Ubwuzu első utódja, amióta vezető lett.
A gorilla újszülöttek ki vannak szolgáltatva az anyjuknak.
Az anyagorillák pedig mással se foglalkoznak, csak velük.
Az első pillanatoktól kezdve elválaszthatatlanok.
Inyangének ez az első kölyke,
így érhető módon elég ideges.
Ubwuzu szemmel tartja,
és megfelelő védelmet biztosít neki.
De a domináns ezüsthátúként
Ubwuzunak más feladatai is vannak.
Más nőstények is próbálják felkelteni a figyelmét.
Így hívják párzásra Ubwuzut.
Ubwuzu elfogadja a meghívást,
és védtelenül hagyja a csoportot.
Míg Ubwuzu másra figyelt,
tragédia történt.
Inyange babáját megölték.
A sérülések alapján egy gorilla a tettes.
A csoport többi nősténye körbeveszi Inyangét.
Egyedül Inyange tudja, mit történhetett,
és hogy ki a felelős.
Bár nem olyan rég csatlakozott a csoporthoz,
a vesztesége mindenkit megérint.
Inyange félrevonult.
De legalább nincs egyedül.
Ubwuzu volt a kölyök apja.
De képtelen volt megvédeni Inyangét és a kicsit.
Négy nap telt el, mióta megölték Inanyge kicsinyét.
Egy újszülött elvesztése
komoly sebet ejthet a csoport bizalmában a vezető iránt,
és akár szét is eshet a csoport.
De egyelőre Ubwuzu köré gyűlnek.
Inyange ott van mellette.
Valamitől megijedt.
Imfura visszatért.
Ubwuzu Inyange reakciójából pontosan tudja, mi történt.
Imfura ölte meg Inyange kölykét.
Imfura ezzel mindenkire veszélyt jelent.
Ubwuzu támad.
De Imfura mostanra sokkal erősebb lett.
Gicurasi is beszáll a harcba.
Imfura elmenekül.
De nem ment messzire.
Az elmúlt egy évben, amióta kitagadták a csoportból,
sosem hagyta el őket teljesen.
De most átlépett egy határt.
A saját családja egyik tagját ölte meg.
A csoport a vezetője, Ubwuzu köré gyűlik.
Küldetésre indulnak.
Imfura felfele halad a hegyoldalban.
De nincs egyedül.
Ubwuzu szorosan mögötte van,
Tetával és Gicurasival.
Végleg elűzik Imfurát.
Imfura egyedül kel át a következő völgybe.
Talán mindig is ott lett volna a helye.
De az is lehet, hogy elege lett a sok harcolásból.
Imfura akár évekig is bolyonghat egyedül a hegyen.
De lehet, egy nap saját családja lesz.
Idővel majd eldől.
Egyvalaki biztosan hiányolni fogja Imfurát.
Ubi valószínűleg túl fiatal még, hogy megértse, mi történt.
De Imfura a barátja volt.
És ez a barát most eltűnt.
De Ubi, akárcsak a fiatal Pablo, rendkívül alkalmazkodó.
Fejébe vette, hogy szerez magának egy új nagyobb barátot.
Ubwuzut választja ki.
Ubwuzunak nem volt könnyű éve,
de mostanra felnőtt a vezetői feladatokhoz.
Lehet, pont Ubi barátságára van most szüksége.
Gicurasi már nem a vezető,
de új szerepében támogatja a fiatalabb, erősebb ezüsthátút.
A korábban szerzett tapasztalatai jól jönnek majd Ubwuzunak.
Ez lehet élete legfontosabb szerepe.
Teta kulcsszerepet játszott a hatalmi változásokban.
A családjával jól vannak.
A kölyke majdnem kétéves már.
A kis gorilla napról napra egyre erősebb és határozottabb.
Inyange nehéz időszakon van túl.
Elvesztette az első babáját,
és feltételezhetjük, hogy ez az egész életére ki fog hatni.
Mostanra a Pablo-csoport elfogadott tagja lett.
Ő is része annak, ami a gorillák életének középpontjában áll.
A családnak.
A Pablo-csoport nem tökéletes család.
Ahogy egy család sem az.
De nehéz időszakokban is kitartottak egymás mellett.
Jelenleg a helyzetük jól alakul…
ahogyan szerencsére az egész fajé is.
Napjainkban több mint 600 hegyi gorilla él a Virunga-hegységben.
A populáció megduplázódott az 50 éve tett látogatásom óta.
Ez az egyik legnagyobb természetvédelmi sikertörténet a világon.
Azért is alakulhatott így, mert az emberek mélyen kapcsolódnak a gorillákkal.
Ez a különleges kapcsolat egész életemre velem maradt.
Az egész egy különleges kis gorillával indult.
Bár élete nehezen indult,
Pablo erős és karizmatikus vezetővé nőtte ki magát.
Élete végéig a családját szolgálta.
Ez az egyik utolsó felvétel Pablóról.
33 évesen hunyt el,
amikor a csoportját védte meg egy rivális gorillától.
Sosem felejtem el…
sem a rám gyakorolt hatását.
Úgy fogalmaztam,
hogy több értelem tükröződik a gorilla tekintetében,
mint bármely más állatéban.
Ezt azóta is fenntartom.
Szerintem ez így van.
A feliratot fordította: Miklósi Zsuzsa